Rooplal het Vrydag ’n verklaring by die hooggeregshof in Johannesburg ingedien waarin hy die “epiese” skaal van bedrog en skrikwekkende ongerymdhede blootlê. Hy vra in ’n dringende aansoek om Vele Investments, VBS se meerderheidsaandeelhouer, te sekwestreer.
Luidens die hofstukke het ’n “senior uitvoerende bestuurder” van die OBK ’n tas met R5 miljoen kontant gekry. In ruil hiervoor het dié grootkop glo verseker dat die OBK ’n kredietgerief van R350 miljoen aan VBS verskaf – oënskynlik sodat VBS ’n onderneming vir tenderfinansiering kon begin.
City Press, susterskoerant van Rapport, het vroeër berig Msiza het ’n lening van R9,5 miljoen by VBS gekry om ’n konferensiesentrum in Polokwane te koop, maar hy het gesê dit was ’n normale sakelening.
Wanneer hulle ’n positiewe balans uit die lug gekry het, kon hulle regte kontant oorplaas of trek, sê Rooplal.